จับตา! ตั้ง กมธ. ถกปมสัมปทานทางด่วนพรุ่งนี้ ลุ้น “รมว.คมนาคม” ไฟเขียวหรือไม่!!
จับตา! ตั้ง กมธ. ถกปมสัมปทานทางด่วนพรุ่งนี้ ลุ้น "รมว.คมนาคม" ไฟเขียวหรือไม่!!
จับตา! ตั้ง กมธ. ถกปมสัมปทานทางด่วนพรุ่งนี้ ลุ้น "รมว.คมนาคม" ไฟเขียวหรือไม่!!
17 ก.ค. 2562

นพ.ระวี มาศฉมาดล ส.ส.บัญชีรายชื่อ พรรคพลังธรรมใหม่ในฐานะหัวหน้าพรรคพลังธรรมใหม่ เปิดเผยว่า ในวันพรุ่งนี้(18 ก.ค.62) จะมีการประชุมกรรมาธิการวิสามัญค่าโง่ทางด่วนครั้งแรกที่รัฐสภาใหม่เกียกกาย  โดยจะมีวาระเลือกประธานและรองประธาน รวมไปถึงการแบ่งหน้าที่ต่าง ๆ ในกรรมาธิการ
โดยยอมรับว่าตำแหน่งประธานกมธ.ฯ ในขณะนี้ยังไม่ลงตัวระหว่างฝ่ายรัฐบาลและฝ่ายค้านยังมีการพูดคุยกับถึงบุคคลที่จะดำรงตำแหน่ง ซึ่งสส.จากฝ่ายค้านและรัฐบาลก็อยากจะทำหน้าที่ แต่ส่วนตัวแล้ว ไม่ติดใจว่าผู้เสนอญัตติจะต้องเป็นประธาน เพราะการทำงานครั้งนี้ คือการร่วมมือร่วมใจของ ส.ส.ทั้งสภาฯ ฉะนั้นเรื่องตำแหน่งถือเป็นเรื่องที่ไม่สำคัญ สิ่งที่สำคัญคือผลงานที่จะออกมาว่า จะสามารถพิทักษ์ผลประโยชน์ของประเทศและประชาชนได้หรือไม่
ทั้งนี้ปัญหาค่าโง่ทางด่วน ได้มีการพูดคุยกับทั้งนายอนุทิน ชาญวีรกุล  รองนายกรัฐมนตรีและรมว.สาธารณสุขในฐานะหัวหน้าพรรคภูมิใจไทย และนายศักดิ์สยาม ชิดชอบ รมว.คมนาคม ตั้งแต่ก่อนการอภิปรายญัตติแล้ว ซึ่งพรรคภูมิใจไทยสนับสนุนการตั้งกรรมาธิการชุดนี้อย่างเต็มที่ เนื่องจากเห็นว่ามีค่าความเสียหายที่จะเกิดขึ้นกับประเทศจำนวนมากซึ่งพรรคภูมิใจไทยก็ได้ให้นายศุภชัย ใจสมุทร และนายชาดา ไทยเศรษฐ์ มาร่วมเป็นกรรมาธิการชุดดังกล่าวด้วย
อีกทั้งระยะเวลาในการทำงานของกรรมาธิการ ทางภูมิใจไทยก็เป็นผู้ขอให้ลดระยะเวลาลงมาเหลือ 45 วัน อย่างไรก็ตามมั่นใจว่าการทำงานของกรรมาธิการชุดนี้จะประสบความสำเร็จ และเชื่อมั่นในตัวรัฐมนตรีคมนาคมคนใหม่ว่า จะรอฟังผลการศึกษาจากกรรมาธิการก่อนที่จะตัดสินใจต่ออายุสัมปทานทางด่วนออกไปหรือไม่